Epicurus lair ing pomahan wong Aténa ing Pulo Samos sasi Pèbruari taun 342 SM. Jeneng bapaké ya iku Neokles lan jeneng ibuké ya iku Kairestrate. Epicurus nduwèni sedulur jenengé Neokles, Kairedemos, dan Aristobulos. Wong tuwané dikirim menyang Pulo Samos ing taun 352 SM bebarengan karo 2000 wong kang padha dedunung ing Aténa. Bapaké nyambut gawé dadi guru sekolah lan ibuké dadi dukun kang bisa ngobati penyakit nganggo mantra-mantra sihir. Biyasané, Epicurus mèlu ibuké anggoné ngobati para wong-wong lara. Nalika cilik, Epicurus wis olèh pendhidhikan babagan géomètri, dialèktika, lan rétorika.